cyanic-selkie/wikianc huggingface dataset:
মাইট
মৌমাছি পালনে
ভ্যারোয়া ডিস্ট্রাকটর নামক একটি পরজীবী মাইট বানিজ্যিক মৌচাক গুলিতে কলোনি কোল্যাপ্স ডিসঅর্ডার-এর জন্য দায়ী৷ ভ্যারোযার মত বহিঃপরজীবীরা কেবল মাত্র মৌমাছির দেহেই বংশবিস্তার করতে পারে। এরা সরাসরি মৌমাছির দেহ থেকে ফ্যাটকে খাদ্য রূপে গ্রহণ করে এবং পোষক দেহে ডিফর্মড RNA ভাইরাস -এর মতন RNA ভাইরাস-এর সংক্রমণ ঘটায়৷ এর অতিরিক্ত সংক্রমণ পুরো মৌচক ধ্বংস করে দিতে পারে। এই মাইটগুলির জন্য ২০০০ সাল থেকে ১ কোটি মৌচাক নষ্ট হয়ে গেছে।
সংস্কৃতিতে
ইংরেজ বহুশাস্ত্রবিদ রবার্ট হুক তার আবিস্কৃত অণুবীক্ষণ যন্ত্র দ্বারা সবার প্রথম মাইটদের নিরিক্ষণ করেন৷ ১৬৬৫ খ্রিস্টাব্দে তার প্রকাশিত মাইক্রোগ্রাফিয়া তে তিনি মাইটদের সর্ম্পকে বলেন,"very prettily shap'd Insects".
১৮৯৮ খ্রিস্টাব্দে স্যার আর্থার কোনান ডয়েল একটি বাঙ্গাত্মক কবিতা "A Parable"-এর রচনা করেন৷ এখানে মাইট যে গোল চেদার চিজে বসবাস করত তার উৎপত্তি নিয়ে বচসা করছিল। ১৯০৩পৃথিবীর প্রথম বৈজ্ঞানিক ডকুমেন্টরি চিজ মাইটদের উপরে হয়।
বড় পা ওয়ালা ঝিঁ ঝিঁ ব্যাঙ
বড় পা ওয়ালা ঝিঁ ঝিঁ ব্যাঙ (বৈজ্ঞানিক নাম: Zakerana syhadrensis) ব্যাঙের একটি প্রজাতি যা ভারত, শ্রীলঙ্কা, পাকিস্তান, নেপাল এবং বাংলাদেশে পাওয়া যায় । এই প্রজাতিটি zakerana গণের অন্তর্গত। প্রজাতিটি ২০০৯ ও ২০১৬ সালে আইইউসিএন কর্তৃক ন্যূনতম বিপদগ্রস্ত হিসাবে তালিকাভুক্ত হয়।
মুনিরা ফখরো
মুনিরা ফখরো ( منيرة فخرو  ) একজন বাহরাইন শিক্ষাবিদ এবং বাহরাইনের ২০০৬  সালের সাধারণ নির্বাচনে ওয়াদের প্রার্থী ছিলেন।
ডা ফখরো বাহরাইন বিশ্ববিদ্যালয়ের সহযোগী অধ্যাপক। তিনি কলাম্বিয়া বিশ্ববিদ্যালয়র থেকে সামাজিক নীতি, পরিকল্পনা ও প্রশাসনে ডক্টরেট করেছেন যেখানে তিনি ১৯৯৭ সাল থেকে একজন ভিজিটিং স্কলার হিসাবে কাজ করেছেন। তিনি হার্ভার্ড বিশ্ববিদ্যালয়র সেন্টার ফর মিডল ইস্ট স্টাডিজের পারস্য উপসাগরীয় রাজ্যের লিঙ্গ, নাগরিকত্ব এবং নাগরিক সমাজ নিয়ে গবেষণাও করেছেন। তিনি বাহরাইন নিয়ে কাজ প্রকাশ করেছেন, যার মধ্যে নারী, নাগরিক সমাজ এবং গণতন্ত্রীকরণ সম্পর্কিত সমস্যা রয়েছে। ডা. ফখরো বর্তমানে বাহরাইন একাডেমিক সোসাইটি এবং সুপ্রিম কাউন্সিল ফর উইমেনের বোর্ড সদস্য। তিনি আরব মানব উন্নয়ন প্রতিবেদন ২০০৪ এর উপদেষ্টা বোর্ডের সদস্য ছিলেন।
২০০৬ বাহরাইন সংসদ নির্বাচন
২০০৬ সালের ২৫ নভেম্বর বাহরাইনে অনুষ্ঠিত সংসদ নির্বাচনে ডা. ফখরো নির্বাচনে অংশ নিয়েছেন। তিনি বামপন্থী ওয়াদের সহ-সভাপতি এবং একমাত্র মহিলা প্রার্থী, শিয়া ইসলামপন্থী দল আল ওয়েফাক দ্বারা অনুমোদিত। ডা. ফখরো মধ্যবিত্ত ইসা টাউন আসনে ড. সালাহ আলী এমপি, (যিনি মুসলিম ব্রাদারহুডের রাজনৈতিক শাখা আল-মেনবার ইসলামিক সোসাইটির সদস্য)র বিরুদ্ধে লড়েছেন।
নারীর অধিকার ইস্যুতে, ডা. ফখরো যুক্তি দিয়েছিলেন যে এটি গণতন্ত্রের মূল উপাদান: "আপনি গণতন্ত্রের অন্যান্য কারণ থেকে গণতন্ত্রকে আলাদা করতে পারবেন না ... আমি বিশ্বাস করি যে পুরুষ এবং মহিলাদের একসাথে কাজ করা উচিত - নারী বা পুরুষ বা সমগ্র সমাজের জন্য। আমাদের এমন অনেক পুরুষ আছে যারা এই ধরনের (মহিলাদের অধিকার) বিশ্বাস করে, যারা আমাদের সাথে বিশ্ববিদ্যালয়ে পণ্ডিত বা রাজনৈতিক সমিতিতে কাজ করে। নারীর অধিকার সম্পর্কে তার মতামত মানে এই যে তিনি ইসলামপন্থীদের সাথে নারীদের অধিকার রক্ষার জন্য একটি সংঘবদ্ধ আইনের বিরোধিতা নিয়ে সংঘর্ষ করেছেন: “ধর্মীয় নেতারা পারিবারিক আইনের বিরুদ্ধে। আমি সুন্নি ও শিয়ার জন্য দুটি পৃথক আইনের বিরুদ্ধে - আমরা আরও আলাদা হব।
“যদি আপনি চরমপন্থার বিরুদ্ধে লড়াই করতে চান, তাহলে আপনাকে একটি শক্তিশালী সরকার থাকতে হবে। গণতন্ত্র চরমপন্থীদের নিয়ে আসবে, কিন্তু নিয়ন্ত্রিত উপায়ে - যেমন ফিলিস্তিনে হামাস এবং মিশরে মুসলিম ব্রাদার্স। গণতন্ত্রে অনেক ধূসর অঞ্চল রয়েছে, তবে আপনাকে অবশ্যই প্রতিটি গোষ্ঠীকে সামঞ্জস্য করতে হবে। এটি একটি ইতিবাচক নীতি। তাদের আইনগতভাবে বিষয়গুলি মোকাবেলা করতে হবে। আমি মনে করি জিনিসগুলি এই ধরনের আংশিক মুক্ততার দিকে এগিয়ে যাচ্ছে। ”
ওহাইও স্টেট রুট ২৯৩
স্টেট রুট ২৯৩ (এসআর ২৯৩) যুক্তরাষ্ট্রের ওহিওতে অবস্থিত একটি রাজ্য মহাসড়ক। উত্তর-দক্ষিণ মুখী রাস্তাটি ৬.২৭৭ মাইল (১০.১০২ কি.মি.) লম্বা। দক্ষিণ প্রান্তবিন্দুটির শুরু হয় এসআর ৫৩ থেকে, যা ক্রিবি গ্রামের দক্ষিণ অংশ থেকে ০.৫ মাইল দুরে অবস্থিত এবং রাস্তাটির উত্তর প্রান্তবিন্দু শেষ হয় স্যান্ডুস্কি এবং চেজ স্ট্রিটের সংযোগস্থল ওয়ার্থন এ। রাস্তাটি ১৯৩২ সালে তৈরী করা এবং একে দক্ষিণ দিকে ১৯৯৭ সালে বর্ধিত করা হয়।
রাস্তার বিবরণ
পুরো রাস্তাটি ওয়েনডট কাউন্টির পশ্চিমপ্রান্তে অবস্থিত। এসআর ২৯৩ এর দক্ষিণ প্রান্তবিন্দুর শুরু হয় এসআর ৫৩ থেকে, যা ক্রিবি গ্রামের দক্ষিণাংশ থেকে ০.৫ মাইল দুরে অবস্থিত। তারপর রাস্তাটি ক্রিবি গ্রামের মধ্য দিয়ে সিএসএক্স রেললাইন অতিক্রম করে উত্তর দিকে চলতে থাকে। রাস্তাটি একসময় ক্রিবি পেরিয়ে এসে ইউএস ৩০ অতিক্রম করে। মাত্র ০.৫ মাইল পর রাস্তাটি পশ্চিমে মোড় নিয়ে লিংকন হাইওয়ের দিকে চলতে থাকে। তার এক মাইল পর রাস্তাটি লিংকন হাইওয়ে থেকে উত্তরে মোড় নিয়ে ওয়ার্থনের দিকে যাত্রা করে। এসআর-২৯৩ পটেটো রানের কাছে একটি সেতু অতিক্রম করে ওয়ার্থনের শহরতলী বরাবর পশ্চিমে বাঁক নিয়ে চলতে শুরু করে। অবশেষে রাস্তাটি স্যান্ডুস্কি এবং চেজ স্ট্রিটের সংযোগ স্থল ওয়ার্থনে শেষ হয়। পুরো রাস্তা্িটই বলতে গেলে কৃষিজমির পাশ দিয়ে ছিল।
রাস্তাটি দিয়ে দৈনিক গড়ে সর্বনিম্ন ২০০ এবং সর্বোচ্চ ৬৮০ টি যানবাহন চলাচল করে। }}
ইতিহাস
১৯৩২ সালে, এসআর ২৯৩ তৈরী করা হয়। রাস্তাটি মুলত উত্তর দিকের অঞ্চল গুলোর অভিমুখে ছিল। যা কিনা একসময় ইউএস ৩০ এর অংশ ছিল, পরে ইউএস ৩০ এর। পরবর্তিতে ১৯৯৭ সালে রাস্তাটিকে পূর্বেিদকে দুই মাইল বাড়িয়ে লিংকন হাইওয়ে পর্যন্ত বাড়ানো হয়। যা এসআর ৬৯৯ কে প্রতিস্থাপিত করে।  যদিও এর প্রায় দশ বছর পর ইউএস-৩০ কে লিংকন হাইওয়ের সাথে সাথে যুক্ত করা হয়।
রেডিফ.কম
রেডিফ.কম হল একটি ভারতীয় সংবাদ, তথ্য, বিনোদন ও ক্রয়-বিক্রয়ের ওয়েব পোর্টাল। এটি ১৯৯৬ সালে চালু হয়। এর সদর দফতর মুম্বইয়ে অবস্থিত, এবং বেঙ্গালুরু, নতুন দিল্লি ও নিউ ইয়র্ক সিটিতে এর শাখা অফিস রয়েছে।
ইতিহাস
১৯৯৬ সালে Rediff.com ডোমেইন নামটি রেজিস্টার করা হয়। শুরুর দিকের এর পণ্যসমূহ ছিল ইমেইল সেবা রেডিফমেইল, এবং ইলেকট্রনিক্স ও যন্ত্রাংশ ব্রিক্রয়ের অনলাইন মার্কেট রেডিফ শপিং।
২০০১ সালের এপ্রিলে রেডিফ.কম ইন্ডিয়া অ্যাব্রড সংবাদপত্রটি অধিগ্রহণ করে। ২০০৭ সালে একটি মাল্টিমিডিয়া প্লাটফর্ম রেডিফ আইশেয়ার প্রকাশিত হয়। ২০১০ সালে মোবাইল প্লাটফর্মের জন্য ইমেইল সেবা প্রদানের লক্ষ্যে রেডিফমেইল এনজি চালু করে। ২০১২ সালে রেডিফ নিউজের জন্য রেডিফ এর অ্যান্ড্রয়েড অ্যাপ চালু করে।
বৈজা বাই
বৈজা বাই ( বাজা বাই এবং বাইজা বাই নামেও পরিচিত) ছিলেন একজন সিন্ধিয়া মহারানি এবং তেজারতি ব্যবসায়ী। তিনি দৌলত রাও সিন্ধিয়ার তৃতীয় স্ত্রী, তিনি তাঁর স্বামীর মৃত্যুর পর সিন্ধিয়া রাজ্যের শাসন প্রক্রিয়ায় যোগ দেন এবং ১৮২৭ থেকে ১৮৩৩ সাল অবধি শাসন করেন। তিনি ছিলেন ইস্ট ইন্ডিয়া কোম্পানির একজন বিশিষ্ট প্রতিপক্ষ। তাই তাকে ক্ষমতা থেকে অপসারিত করা হয় এবং তার দত্তক পুত্র জানকোজি রাও সিন্ধিয়া দ্বিতীয়কে সিংহাসনে বসানো হয়।
বৈজা বাই ১৭৮৪ সালে কাগালে জন্মগ্রহণ করেন। তার পিতামাতা ছিলেন সুন্দরাবাই এবং সখারাম ঘাটগে (১৭৫০-১৮০৯)। কাগলের সার্জেরাও দেশমুখ, ছিলেন কোলহাপুরের ভোঁসলে শাসকদের অধীনস্থ আভিজাত্যের সদস্য। ১৭৯৮ সালের ফেব্রুয়ারিতে পুনাতে, ১৪ বছর বয়সে, বৈজা বাই গোয়ালিয়রের শাসক দৌলত রাও সিন্ধিয়ার সাথে বিবাহ বন্ধনে আবদ্ধ হন এবং তাঁর প্রিয় স্ত্রী হয়ে ওঠেন।   বৈজা বাই এবং দৌলত রাও বেশ কয়েকটি সন্তানের জন্ম দেন।
তিনি একজন চমত্কার ঘোড়সওয়ার হিসাবে পরিচিত ছিলেন। তাকে তলোয়ার এবং বর্শা ইত্যাদি হাতিয়ার ও যুদ্ধ করার প্রশিক্ষণ দেওয়া হয়েছিল। তিনি ব্রিটিশদের সাথে মারাঠা যুদ্ধের সময় তার স্বামীর সাথে ছিলেন এবং অ্যাসায়ের যুদ্ধে ওয়েলিংটনের ভবিষ্যত ডিউক আর্থার ওয়েলেসলির বিরুদ্ধে লড়াই করেছিলেন।
সিন্ধিয়া প্রশাসনিক ও রাষ্ট্রীয় বিষয়ে সাহায্যের জন্য বৈজা বাইয়ের উপর নির্ভর ছিলেন। প্রধান রাজপুত রাজ্য ধ্বংস করা উচিত নয়, এই বিশ্বাসের ভিত্তিতে তিনি সিন্ধিয়াদের উদয়পুর রাজ্যে দখল করার সিদ্ধান্তের বিরুদ্ধে ছিলেন।
তিনি সিন্ধিয়া আদালতে তার আত্মীয়দের উচ্চ পদে নিযুক্ত করেন। সখারামকে গোয়ালিয়রের দেওয়ান করা হয়।  তিনি ব্রিটিশ বিরোধী মনোভাব পোষণ করতেন বলে জানা গেছে, যা তার এবং রাজার মধ্যে ঝামেলার সৃষ্টি করেছিল। দ্বিতীয় অ্যাংলো-মারাঠা যুদ্ধে সিন্ধিয়ার পরাজয়ের পরে, ইস্ট ইন্ডিয়া কোম্পানির সাথে স্বাক্ষরিত একটি চুক্তি তাকে গোয়ালিয়রের যে কোনো শাসন সংক্রান্ত ভূমিকা থেকে বিচ্যুত করে।  একই চুক্তির শর্ত অনুসারে, বাইজা বাইকে বার্ষিক ২০০,০০০ টাকার জায়গির দেওয়া হয়েছিল।  যাইহোক, তথ্য অনু্যায়ী জানা গেছে যে হয়েছে যে তার স্বামী তার জন্য এই তহবিলগুলি বরাদ্দ করেছেন।  ১৮১৩ সালে তার ভাই হিন্দুরাও জয়সিংহরাও ঘাটগেকে গোয়ালিয়রের দেওয়ান করা হয় এবং ১৮১৬ সালে তার কাকা বাবাজি পাটাঙ্করকে এই পদের প্রস্তাব দেওয়া হয়।
বৈজা বাই তার ছোট বেলায় তার পিতার ব্রিটিশ বিরোধী মনোভাব থেকে প্রভাবিত হয়েছিলেন বলে মনে করা হয়। পিন্ডারীদের বিরুদ্ধে ব্রিটিশ অভিযানের সময়, তিনি তার স্বামীকে পেশওয়া দ্বিতীয় বাজি রাওকে সমর্থন করার জন্য অনুরোধ করেছিলেন। দৌলত রাও যখন ব্রিটিশদের দাবির কাছে নতি স্বীকার করেন, তখন তিনি তাকে ভীরুতার অভিযোগ এনে সংক্ষিপ্ত সময়ের জন্য ছেড়ে দেন। তিনি ব্রিটিশদের কাছে আজমিরের সিন্ধিয়া আত্মসমর্পণের তীব্র বিরোধী ছিলেন।
১৮০৯ সাল নাগাদ, সার্জেরাও সখারাম ঘাটগে নিজেকে সিন্ধিয়া রাজদরবারের ক্ষমতার বৃত্তে ফিরিয়ে আনতে সক্ষম হন যদিও তিনি তখন জনপ্রিয় ছিলেননা। গোয়ালিয়রের সুবাহদার দেবা গাওয়ালি সহ তাঁর বেশ কিছু প্রতিদ্বন্দ্বী ছিল। ১৮০৯ সালে, দৌলত রাওয়ের সাথে বিবাদের কারণে সখারাম ঘাটগেকে হত্যা করা হয়।  বৈজা বাই গাওয়ালিকে অপরাধে প্ররোচিত করার জন্য সন্দেহ করেছিলেন এবং সেকারনে দৌলত রাও তাকে তার পদ থেকে বরখাস্ত করেন। ১৮১২ সালে তাকে হত্যা করা হয়।
বিশ্বদেব
বিশ্বদেব (সংস্কৃত: विश्वेदेवाः) হল বিভিন্ন বৈদিক দেবতাকে সামগ্রিকভাবে একত্রিত করা। গ্রিফিথের মতে, ঋগ্বেদে বেশ কয়েকটি স্তোত্র তাদের সম্বোধন করা হয়েছে। ঋগ্বেদ ৩.৫৪.১৭ তাদেরকে ইন্দ্রের নেতৃত্বে সম্বোধন করে।
বিশ্বদেবগণ হলেন দেবতাদের সবচেয়ে ব্যাপক সমাবেশ। তারা এই উদ্বেগের উত্তর দেয় যে প্রশংসা থেকে কোনো দেবত্ব বাদ দেওয়া উচিত নয়। মনুসংহিতা (৩, ৯০,১২১) অনুসারে বিশ্বদেবদের কাছে প্রতিদিন নৈবেদ্য করা উচিত। ব্রহ্মা ও পিতৃ তাদের হিমালয়ে যে কঠোর তপস্যা করেছিলেন তার পুরস্কার হিসেবে এই বিশেষাধিকারগুলি তাদের দেওয়া হয়েছিল।
ঋগ্বেদে দেবতাদের সংখ্যা অনেক, কিন্তু এঁরা সম্মিলিতভাবে কাজ করেন। এঁদের মিলিত দৈবশক্তি এক। বেদে দেবতা দুই অর্থে ব্যবহৃত হয়েছে - প্রথম অর্থে দেবতাগণ সিদ্ধ ও অসংখ্য, এবং দ্বিতীয় অর্থে দেবতাগণ সিদ্ধ পুরুষের মিলিত শক্তি ও তারা এক। অনেক দেবতার মিলিত শক্তির নাম বিশ্বদেব বা ব্রহ্ম।
বিশ্বদেবদের শ্রেণীবিভাগ
বিশ্বদেবগণ বৈদিক দেবতা। আক্ষরিক অর্থে শব্দটির অর্থ 'সমস্ত দেবতা'। সম্ভবত, প্রার্থনায় বিশেষভাবে উল্লেখ না করে অবশিষ্ট সমস্ত দেবতা, এই শব্দের অধীনে অন্তর্ভুক্ত করা বোঝানো হয়েছে। কিন্তু তারা ধীরে ধীরে আদিত্যগণ বা মরুতদের মতো নির্দিষ্ট গোষ্ঠী হিসাবে বিবর্তিত হয়েছে বলে মনে হয়। এই দেবতাগণ ঋত, নৈতিক আইনের রক্ষক। তারা তাদের ভক্তদের শত্রুদের ধ্বংস করে, মঙ্গলকে রক্ষা করে, শুভ আবাস দেয় এবং রাজাদের মতো নিয়ন্ত্রণ করে। তারা সবসময় তরুণ এবং সুদর্শন হয়। একনিষ্ঠ প্রণাম দ্বারা তারা সহজেই প্রসন্ন হয়।
পরবর্তী পৌরাণিক কাহিনী তাদের সাধারণত দশ হিসাবে বর্ণনা করে - বসু, সত্য, ক্রতু, দক্ষ, কাল, কাম, ধৃতি, কুরু (কৌরবদের পূর্বপুরুষ), পুরুর্বস ও মদ্রাবাস (আনন্দের কান্না)।
উড়ুপি রামচন্দ্র রাও
উড়ুপি রামচন্দ্র রাও (Udupi Ramachandra Rao)  (১০ মার্চ, ১৯৩২ – ২৪ জুলাই, ২০১৭) সংক্ষেপে '''ইউ. আর. রাও''' (U R Rao) ছিলেন আন্তর্জাতিক খ্যাতিসম্পন্ন  ভারতীয় মহাকাশ বিজ্ঞানী এবং ভারতীয় মহাকাশ গবেষণা সংস্থা তথা ইসরো’র চেয়ারম্যান।
তিনি আহমেদাবাদের ফিজিক্যাল রিসার্চ ল্যাবরেটরির এবং বেঙ্গালুরুর নেহেরু প্ল্যানেটরিয়ামের পরিচালন পরিষদের চেয়ারম্যান এবং তিরুবনন্তপুরমের ইন্ডিয়ান ইন্সিটিউট ফর স্পেস সায়েন্স অ্যান্ড টেকনোলজির আচার্য ছিলেন। ১৯৭৬ খ্রিস্টাব্দে ও ২০১৭ খ্রিস্টাব্দে ভারত সরকার কর্তৃক যথাক্রমে পদ্মভূষণ ও পদ্মবিভূষণ সম্মান প্রাপ্ত ভারতীয় মহাকাশ বিজ্ঞানী বিদেশেও সম্মানিত হয়েছেন।২০১৩ খ্রিস্টাব্দের ১৯ শে মার্চ  আমেরিকার ওয়াশিংটনে স্যাটেলাইট 'হল অফ ফেম'এ পেশাদার স্যাটেলাইটের  আন্তর্জাতিক সংস্থা তাঁকে অভিনন্দিত করে ও সদস্য পদ প্রদান করে। একইভাবে ২০১৬ খ্রিস্টাব্দের ১৫ ই মে আন্তর্জাতিক অ্যাস্ট্রোনটিক্স ফেডারেশন (আইএএফ) তাঁকে আনুষ্ঠানিক সম্মাননা প্রদান করে। ভারতীয় হিসাবে তিনিই প্রথম এই সম্মান অর্জন করেন।
জন্ম ও প্রারম্ভিক জীবন
রামচন্দ্র রাও ভারতের  কর্ণাটক রাজ্যের উড়ুপি জেলার  আদামারুতে জন্মগ্রহণ করেন । তার পিতা ও মাতা ছিলেন লক্ষ্মীনারায়ণ আচার্য এবং কৃষ্ণভেণী আম্মা। তার প্রাথমিক শিক্ষা আদামারুতেই শুরু হয়। উড়ুপির  খ্রিস্টান হাই স্কুল থেকে মাধ্যমিক স্তরের পড়াশোনা শেষ করেন। এরপর অনন্তপুরের গভর্নমেন্ট আর্ট অ্যান্ড সায়েন্স কলেজে পড়াশোনা পর ১৯৫২ খ্রিস্টাব্দে মাদ্রাজ বিশ্ববিদ্যালয়ের  স্নাতক হন। বেনারস হিন্দু বিশ্ববিদ্যালয় থেকে স্নাতকোত্তর ডিগ্রি লাভ করেন ১৯৫৪ খ্রিস্টাব্দে। আহমেদাবাদের  ফিজিক্যাল রিসার্চ ল্যাবরেটরিতে ডাঃ বিক্রম সারাভাইয়ের অধীনে গবেষণা করে ১৯৬০ খ্রিস্টাব্দে  গুজরাত বিশ্ববিদ্যালয়ের  পিএইচডি লাভ করেন তিনি।
কর্মজীবন
রামচন্দ্র রাও মহাজাগতিক রশ্মি বিজ্ঞানী হিসাবে ডাঃ বিক্রম সারাভাইয়ের অধীনে  ম্যাসাচুসেট্‌স ইনস্টিটিউট অব টেকনোলজিতে তথা এমআইটিতে কর্মজীবন শুরু করেন।  এমআইটিতে অনুষদ সদস্য এবং ডালাসের টেক্সাস বিশ্ববিদ্যালয়ের সহকারী অধ্যাপক হিসাবে কাজ করার সময় তিনি বেশ কয়েকটি উন্নত  এবং অন্বেষণ মহাকাশযানের প্রধান পরীক্ষক হিসাবে কাজ করেছিলেন। ১৯৬৬ খ্রিস্টাব্দে তিনি ভারতে ফিরে এসে  আহমেদাবাদের ফিজিক্যাল রিসার্চ ল্যাবরেটরির অধ্যাপক হিসাবে যোগ দেন। জেট প্রোপালশন ল্যাবরেটরি গোষ্ঠীর সাথে যুক্ত হয়ে তিনিই প্রথম সৌর বায়ুর ধারাবাহিক প্রকৃতি এবং মেরিনার ২ টি পর্যবেক্ষণ ব্যবহার করে ভূ-চৌম্বকীয় প্রভাবের উপর পরীক্ষা-নিরীক্ষা করেন।
ইসরোর চেয়ারম্যান হিসাবে অবদান
১৯৮৫ খ্রিস্টাব্দে স্পেস কমিশনের চেয়ারম্যান ও সচিব এবং ইসরোর চেয়ারম্যানের দায়িত্ব নেওয়ার পর অধ্যাপক ইউ.আর.রাও-নেতৃত্বে ভারতে রকেট প্রযুক্তির প্রভূত উন্নতি হয়। ফলস্বরূপ, ১৯৯৯ খ্রিস্টাব্দে এএসএলভি রকেটের সফল যাত্রা শুরু হয়। তারই দায়িত্বে ৮৫০ কেজি ভরের পিএসএলভি কক্ষপথে উৎক্ষেপন সম্ভব হয়েছিল। অধ্যাপক রাও ১৯৯১ খ্রিস্টাব্দে জিএসএলভি'র ভূসমলয় উৎক্ষেপন এবং কায়োজেনিক প্রযুক্তিতে কাজের সূচনা করেছিলেন। ইনস্যাট সিরিজের কৃত্রিম উপগ্রহ উৎক্ষেপনের পরিকল্পনা তার কার্যকালে গৃহীত হয় এবং ১৯৮০ খ্রিস্টাব্দ হতে ১৯৯০ খ্রিস্টাব্দে ইনস্যাটের উৎক্ষেপনের মাধ্যমে ভারতের প্রত্যন্ত অঞ্চলে যোগাযোগ ব্যবস্থা গড়ে তোলা সম্ভব হয়েছিল। এই দশকে সারা দেশে ল্যান্ড লাইন টেলিফোন সংযোগ বিস্তার সম্ভব হয়েছিল বিভিন্ন স্থানে উপগ্রহের মাধ্যমে সংযোগ প্রাপ্তির কারণে। মানুষ অতি সহজে অল্প সময়েই "এস টি ডি" তথা গ্রাহক ট্রাঙ্ক ডায়ালিং এ কথা আদান প্রদান করতে পারতেন। এই ব্যবস্থাটিই  পরবর্তীতে তথ্যপ্রযুক্তি ক্ষেত্রে মূল ভূমিকা পালন করেছিল। তিনি এন্ট্রিক্স কর্পোরেশনের প্রথম চেয়ারম্যান ছিলেন। ভারতের প্রথম কৃত্রিম  উপগ্রহ  আর্যভট্টর নেপথ্য নায়ক ছিলেন তিনি। প্রসঙ্গত সতীশ ধওয়ানের পর অধ্যাপক ইউ.আর.রাও দীর্ঘ দশ বৎসরের ( ১৯৮৪-১৯৯৪) কার্যকালে ইসরোর সমস্ত মিশনে কোনও না কোনও ভাবে যুক্ত থেকেছেন। দেশের মহাকাশ প্রযুক্তির উন্নয়ন তার হাত ধরে। যেভাবে নানা প্রকৃতি সংক্রান্ত বিষয়ে কৃত্রিম উপগ্রহের ব্যবহার করা হয়, তাতেও বিরাট অবদান রয়েছে তার।
পুরস্কার ও সম্মাননা
দেশে বিদেশে বহু পুরস্কার ও সম্মাননা পেয়েছেন তিনি।  আন্তর্জাতিক পুরস্কারে ভূষিত  হয়েছেন । তার মেধাকে সম্মান জানিয়েছে বিশ্বের প্রায় ২৫ টি নামীদামি বিশ্ববিদ্যালয়।
জাতীয় পুরস্কার-
১৯৭৫ - হরি ওম বিক্রম সারাভাই পুরস্কার
১৯৭৫ - বিজ্ঞান ও প্রযুক্তিতে শান্তি স্বরূপ ভটনাগর পুরস্কার
১৯৭৬ পদ্মভূষণ
১৯৮০ জাতীয় নকসা পুরস্কার
১৯৮০ ভাসভিক গবেষণা পুরস্কার বৈদ্যুতিন বিজ্ঞান ও প্রযুক্তি ক্ষেত্রে
১৯৮৩ কর্ণাটক রাজ্যেৎসব পুরস্কার
১৯৮৩ পি সি মহলানবীশ পদক
১৯৯৩ ওম প্রকাশ ভাসিন পুরস্কার
১৯৯৩ মেঘনাদ সাহা পদক
১৯৯৪ পি সি চন্দ্র পুরস্কার
১৯৯৪ ইলেকট্রনিক্স ম্যান অফ দ্য ইয়ার
১৯৯৫ জাকির হুসেন স্মৃতি পুরস্কার
১৯৯৫ জওহরলাল নেহরু পুরস্কার
১৯৯৬ এস কে মিত্র জন্ম শতবার্ষিকী স্বর্ণ পদক
১৯৯৭ যুধিভর ফাউন্ডেশন পুরস্কার
১৯৯৭ রবীন্দ্রনাথ ঠাকুর পুরস্কার বিশ্বভারতী বিশ্ববিদ্যালয় প্রদত্ত
১৯৯৯ গুজার মাল মোদি পুরস্কার
২০০১ নাদোজা পুরস্কার হাম্পির কন্নড় বিশ্ববিদ্যালয় প্রদত্ত
২০০২ স্যার এম বিশ্বেশ্বর স্মৃতি পুরস্কার
২০০৪ স্টার অফ ইন্ডিয়া পুরস্কার
২০০৪ বিশেষ পুরস্কার,২০০৪ কর্ণাটক মিডিয়া একাডেমি প্রদত্ত
২০০৫ ভারতরত্ন রাজীব গান্ধী  আউটস্টান্ডিং লিডারশিপ অ্যাওয়ার্ড
২০০৫ লাইফ টাইম অ্যাচিভমেন্ট অ্যাওয়ার্ড ভারতীয় মহাকাশ গবেষণা সংস্থা
২০০৭ বিশ্বমানব পুরস্কার বিশ্বমানব সংস্থা প্রদত্ত
২০০৮ জওহরলাল নেহরু জন্মশতবার্ষিকী পুরস্কার ভারতীয় বিজ্ঞান কংগ্রেস সংস্থা প্রদত্ত
২০১৭ পদ্মবিভূষণ
আন্তর্জাতিক পুরস্কার-
১৯৭৩  মার্কিন যুক্তরাষ্ট্রের নাসার গ্রুপ অ্যাচিভমেন্ট অ্যাওয়ার্ড
১৯৭৫ সোভিয়েত রাশিয়ার একাডেমি অফ সায়েন্সেস-এর পদক
১৯৯১ সোভিয়েত রাশিয়ার ইউরি গাগারিন পদক
১৯৯২ আন্তর্জাতিক সহযোগিতার উপর অ্যালান ডি এমিল পুরস্কার
১৯৯৪ ফ্র্যাঙ্ক জে ম্যালিনা পুরস্কার (আন্তর্জাতিক মহাকাশচারী ফেডারেশন)
১৯৯৭ আন্তর্জাতিক মহাকাশ বিজ্ঞান একাডেমি প্রদত্ত 'আউটস্টান্ডিং বুক অ্যাওয়ার্ড' - অধ্যাপক ইউ.আর.রাও-এর  " স্পেস টেকনোলজি ফর সাসটেনেবল ডেভেলপমেন্ট" বইটির জন্য
২০০০ 'আইএসপিআরএস' প্রদত্ত 'এডুয়ার্ড দোয়েলজাল অ্যাওয়ার্ড'
২০০৪  স্পেস নিউজ ম্যাগাজিন তাঁকে ১৯৮৯ খ্রিস্টাব্দ হতে যে শীর্ষস্থানীয় ব্যক্তিত্ব বিশ্বে নাগরিক, বাণিজ্য ও সামরিক ক্ষেত্রে যথেষ্ট অবদান রেখেছেন তাঁদের দশজনের অন্যতম আখ্যা প্রদান
২০০৫  আন্তর্জাতিক মহাকাশ বিজ্ঞান একাডেমির সর্বোচ্চ পুরস্কার - 'থিওডোর ভন কারমন অ্যাওয়ার্ড'
২০১৩ 'সোসাইটি অব স্যাটেলাইট প্রফেশনালস  ইন্টারন্যাশনাল' কর্তৃক "হল অফ ফেম" এ অন্তর্ভুক্তি
২০১৬  আন্তর্জাতিক মহাকাশচারী ফেডারেশন কর্তৃক "হল অফ ফেম" এ অন্তর্ভুক্তি।
অধ্যাপক ইউ.আর.রাও ইউরোপের প্রাচীনতম বিশ্ববিদ্যালয় বোলোগনা বিশ্ববিদ্যালয় সহ দেশ-বিদেশের ২৫ টিরও বেশি বিশ্ববিদ্যালয় সাম্মানিক ডি.এসসি ডিগ্রি লাভ করেন। ১৯৭৬ মহীশূর
১৯৭৬ রাহুরী
১৯৮১ কলকাতা বিশ্ববিদ্যালয়
১৯৮৪ ম্যাঙ্গালোর
১৯৯২ বোলোগোনা বিশ্ববিদ্যালয় (ইতালি)১৯৯২ বেনারস হিন্দু বিশ্ববিদ্যালয়
১৯৯৩ তিরুপতি (এসভি)
১৯৯৪ হায়দরাবাদ (জেএন)১৯৯৪ মাদ্রাজ (আন্না বিশ্ববিদ্যালয়)
১৯৯৪ রুরকি বিশ্ববিদ্যালয়
১৯৯৪ পাঞ্জাবি বিশ্ববিদ্যালয়, পতিয়ালা
১৯৯৭ শ্রী শাহু জি মহারাজ বিশ্ববিদ্যালয়, কানপুর
১৯৯৯ ইন্ডিয়ান স্কুল অফ মাইনস, ধানবাদ
২০০১ ডি লিট (সাম্মানিক), কন্নড় বিশ্ববিদ্যালয়, হাম্পি
২০০২ চৌধুরী  চরণ সিংহ বিশ্ববিদ্যালয়, মীরাট
২০০৫ ইউপি কারিগরি বিশ্ববিদ্যালয়, লখনউ
২০০৬ বিশ্বেশ্বরাইয়া কারিগরি বিশ্ববিদ্যালয়, বেলগাঁও
২০০ ভারতীয় প্রযুক্তি ইনস্টিটিউট - দিল্লি
শ্রদ্ধার্ঘ্য
বিশ্ববন্দিত মহাকাশ বিজ্ঞানীর ৮৯ তম জন্মবার্ষিকী স্মরণে ২০২১ খ্রিস্টাব্দের ১০ ই মার্চ, গুগল ডুডল তাঁকে বিশেষ সম্মান জানিয়েছে।
অতিরিক্ত দায়িত্ব
রাও ইন্ডিয়ান একাডেমি অফ সায়েন্সেস, ইন্ডিয়ান ন্যাশনাল সায়েন্স একাডেমি, ন্যাশনাল একাডেমি অফ সায়েন্সেস, ইনস্টিটিউট অফ ইলেক্ট্রনিক্স অ্যান্ড টেলিকমিউনিকেশন ইঞ্জিনিয়ার্স, ইন্টারন্যাশনাল অ্যাস্ট্রোনটিক্স এবং তৃতীয় ওয়ার্ল্ড একাডেমি অফ সায়েন্সেসের মতো অনেক একাডেমির একজন নির্বাচিত ফেলো ছিলেন। রাওকে ওয়ার্ল্ড একাডেমি অফ আর্টস অ্যান্ড সায়েন্সেসের ফেলোশিপ দেওয়া হয়েছিল। তিনি 1995-96 সালে ভারতীয় বিজ্ঞান কংগ্রেস অ্যাসোসিয়েশনের সাধারণ সভাপতি ছিলেন। রাও ১৯৮ 1984 থেকে 1992 পর্যন্ত আন্তর্জাতিক মহাকাশচারী ফেডারেশনের (আইএএফ) ভাইস প্রেসিডেন্ট ছিলেন এবং ১৯৮৬ সাল থেকে উন্নয়নশীল দেশগুলির সাথে যোগাযোগের কমিটির (সিআইএলওডিএন) চেয়ারম্যান ছিলেন। রাও জাতিসংঘের চেয়ারম্যান হিসাবে নির্বাচিত হয়েছিলেন - কমিটি অন পলফুল ইউজ ১৯৯৭ সালের জুন মাসে আউটার স্পেসের (ইউএন-কপুওস) এবং ইউএনআইএসপিএইসি -২ সম্মেলনের চেয়ারম্যানও।২০০ April সালের এপ্রিল মাসে তিনি দিল্লিতে ৩০ তম আন্তর্জাতিক অ্যান্টার্কটিক চুক্তি পরামর্শমূলক কমিটির সভাপতির পদে নির্বাচিত হয়েছিলেন। তিনি গোয়ার ন্যাশনাল সেন্টার ফর অ্যান্টার্কটিক অ্যান্ড ওশান রিসার্চ -এর কো-চেয়ারম্যান ছিলেন ।  তিনি প্রচার ভারতীর প্রথম চেয়ারম্যান ছিলেন । রাও ২০০ Rao সালে স্পেস ফিজিক্স কেন্দ্রের পরিচালনা কমিটির চতুর্থ রাষ্ট্রপতি ছিলেন। রাষ্ট্রপতি থাকাকালীন তিনি এর নামটিকে জাতীয় গুরুত্বের স্বীকৃতি স্বরূপ ভারতীয় স্পেস ফিজিক্স সেন্টারের নাম পরিবর্তন করে রেখেছিলেন।
রচিত বই
অধ্যাপক ইউ.আর.রাও মহাজাগতিক রশ্মি, মহাকাশে প্রযুক্তি বিষয়ক প্রায় ৩৫০০টিরও বেশি প্রবন্ধ বা রচনা প্রকাশ করেছেন বিশ্বের বিভিন্ন জার্নালে। তার প্রকাশিত উল্লেখযোগ্য গ্রন্থগুলি হল -
জীবনাবসান
অধ্যাপক ইউ.আর.রাও বার্ধক্য জনিত রোগে ভুগছিলেন। ২০১৭ খ্রিস্টাব্দের ২৪ জুলাই ৮৫ বৎসর বয়সে প্রয়াত হন।
তরাইয়ের ঝিঁ ঝিঁ ব্যাঙ
তরাইয়ের ঝিঁ ঝিঁ ব্যাঙ (বৈজ্ঞানিক নাম:Zakerana teraiensis) ব্যাঙের একটি প্রজাতি, যার দেখা মেলে দক্ষিণ নেপাল, ভারত এবং  বাংলাদেশের বিভিন্ন স্থানে। সম্প্রতি ভুটানেও এই প্রজাতির অস্তিত্বের খবর প্রকাশিত হয়েছে। এটির দেখা মেলে নদী ও পুকুরের নিকটবর্তী খোলা ঘাসভূমিতে।
বর্ষসেরা উইকিমিডিয়ান
বর্ষসেরা উইকিমিডিয়ান হলো একটি বার্ষিক পুরস্কার যা ২০১১ সাল থেকে উইকিপিডিয়ার প্রতিষ্ঠাতা জিমি ওয়েলস কর্তৃক প্রদান করা হচ্ছে। পুরস্কারটি প্রতি বছর ঐতিহ্যগতভাবে উইকিপিডিয়ার বার্ষিক সম্মেলন উইকিম্যানিয়াতে ‘উইকিমিডিয়া আন্দোলনে বিশেষ সাফল্যের স্বীকৃতি স্বরূপ’ প্রদান করা হয়। ২০১৭ সালের পূর্বে এটি ‘বর্ষসেরা উইকিপিডিয়ান’ নামে পরিচিত ছিল। প্রথমদিকে শুধুমাত্র ‘প্রধান পুরস্কার’ প্রদান করা হলেও ২০১৫ সাল থেকে প্রধান পুরস্কারের পাশাপাশি ‘বিশেষ সম্মাননা’ নামে মোট দুটি বিষয়শ্রেণিতে পুরস্কারটি প্রদান করা হয়।
প্রাপক
সর্বশেষ ২০২৩ সাল পর্যন্ত মোট ১৪ জনকে প্রধান পুরস্কার ও ১০ জনকে বিশেষ সম্মাননা প্রদান করা হয়েছে। এর মধ্যে ২০১৫ সালে ‘অজ্ঞাত’ একজন অবদানকারীকে এবং ২০১৬ সালে প্রথমবারেরমত যৌথভাবে দুজনকে প্রদান করা হয়।
বিংশ বছরের সম্মাননা
২০ তম বর্ষ সম্মাননা পুরস্কারটি প্রথম ২০২১ সালে প্রদান করা হয় । ২০২২ সালে পুরস্কারটির নাম পরিবর্তন করে উইকিমিডিয়া লরিয়েট রাখা হয়।
আদিগঙ্গা
আদিগঙ্গা (অন্যান্য নাম গোবিন্দপুর খাঁড়ি বা সারম্যানের নালা বা টালির নালা) হল পশ্চিমবঙ্গের কলকাতা ও দক্ষিণ চব্বিশ পরগনা জেলার মধ্যে দিয়ে প্রবাহিত একটি ছোট নদী। খ্রিস্টীয় পঞ্চদশ থেকে সপ্তদশ শতাব্দী পর্যন্ত এই নদীটিই ছিল হুগলি নদীর প্রধান ধারা। পরে এই ধারাটি ক্ষীণ হয়ে আসে।
ইতিহাস
thumb|আদিগঙ্গার তীরে [[কালীঘাট মন্দির, কলকাতা।]] ভাগীরথী-হুগলী খাতে প্রবাহিত গঙ্গা নদীর নিম্ন প্রবাহটি একবিংশ শতাব্দীর শুরুতে যেমন ছিল, তেমনটি আগে ছিল না। ব্যান্ডেলের কাছে ত্রিবেণীতে এটি তিনটি শাখায় ভাগ হয়ে যেত। দক্ষিণ-পশ্চিম দিকে সপ্তগ্রামের পাশ দিয়ে বয়ে যেত সরস্বতী নদী। দক্ষিণ-পূর্ব দিকে বয়ে যেত যমুনা নদী মাঝখান দিয়ে বইত হুগলি নদী। এখন যেখানে কলকাতা শহর সেখানে হুগলি বাঁক নিত এবং কালীঘাট, বারুইপুর ও মগরা হয়ে সমুদ্রে গিয়ে মিশত। এই আদি খাতটিকেই বলা হয় আদিগঙ্গা।
ষোড়শ শতাব্দীর আগে গঙ্গার মূল স্রোতটি সরস্বতী নদীর খাতে বইত। ষোড়শ শতাব্দী থেকে এটি হুগলির খাতে বইতে শুরু করে। সরস্বতী নদীর উচ্চ প্রবাহটি এখন শুকিয়ে গেছে। হুগলি আদিগঙ্গাকে ত্যাগ করে এখন সরস্বতীর নিম্ন প্রবাহটি ধরে সমুদ্রে মিশছে।
বিপ্রদাস পিপলাই তাঁর মনসাবিজয় (মনসামঙ্গল) কাব্যে চাঁদ সদাগরের যাত্রাপথের বর্ণনায় চিৎপুর, বেতড়, কালীঘাট, চূড়াঘাট, বারুইপুর, ছত্রভোগ, বদ্রিকুণ্ড, হাথিয়াগড়, চৌমুখি, সাতামুখি ও সাগরসঙ্গমের (সাগর দ্বীপ) নাম উল্লেখ করেছেন। বিপ্রদাস পিপলাইয়ের বর্ণনার সঙ্গে ভ্যান ডেন ব্রুকের ১৬৬০ সালে আঁকা আদিগঙ্গার মানচিত্রটি হুবহু মিলে যায়।
কোনো কোনো মতে, অতীতে আদিগঙ্গার ধারাটি শুকিয়ে যাওয়ায় কৃত্রিম খালের সাহায্যে সরস্বতীর নিম্ন প্রবাহের সঙ্গে সেটিকে যুক্ত করে রাখা হয়েছিল, যাতে সমুদ্রগামী জাহাজগুলি আদিগঙ্গা ধরে সমুদ্রে উপনীত হতে পারে। বাংলার নবাব আলিবর্দী খান এই ব্যাপারে অবহিত ছিলেন বলে জানা যায়। অন্য মতে, আদিগঙ্গা যেখানে গঙ্গা থেকে বিচ্ছিন্ন হয়েছে সেখানে গঙ্গা ও সরস্বতীর মোহনার কাছে একটি জোয়ারের জলে পুষ্ট খাঁড়ি ছিল। জনশ্রুতি অনুযায়ী, ওলন্দাজ বণিকরা জাহাজ চলাচলের সুবিধার জন্য এই খাঁড়িটি বিভক্ত করেছিল।
কর্নেল টালির সংস্কারের পর আদিগঙ্গা আবার নৌপরিবহন-যোগ্য হয়ে ওঠে। তবে পরবর্তীকালে মানুষের মধ্যে জলপথ ব্যবহারের প্রবণতা কমে যায়। দ্রুত নগরায়ণের ফলে আদিগঙ্গার গভীরতা কমে যায়। শেষ পর্যন্ত এটি দক্ষিণ-পশ্চিম কলকাতার একটি নিকাশী নালায় পরিণত হয়। নগরায়ণের ফলে কিছু কিছু অংশে আদিগঙ্গা প্রায় শুকিয়ে গিয়েছে।
বর্তমান অবস্থা
এখন টালিগঞ্জ, আজাদগড়, রানিকুঠি, নেতাজিনগর, আলিপুর, বাঁশদ্রোণী, নাকতলা, রথতলা, বৈষ্ণবঘাটা, গড়িয়া, বোড়াল, মহামায়াতলা, নরেন্দ্রপুর, রাজপুর, হরিনাভি, কোদালিয়া, চাঙারিপোতার (অধুনা সুভাষগ্রাম) মধ্যে দিয়ে আদিগঙ্গা প্রবাহিত। এই পর্যন্ত আদিগঙ্গা "টালির নালা" নামেও পরিচিত। এর পর মাহিনগর ও বারুইপুর (আগে অতিসারা গ্রাম) হয়ে এটি পৌঁছেছে জয়নগর মজিলপুরে। শেষপর্যন্ত আদিগঙ্গা মিশেছে বঙ্গোপসাগরে।
কলকাতা মেট্রো লাইন ১-এর দমদম থেকে মহানায়ক উত্তমকুমার (টালিগঞ্জ) স্টেশন পর্যন্ত উক্ত দুটি স্টেশন ছাড়া রেলপথের পুরোপুরিই ভূগর্ভস্থ। গড়িয়া পর্যন্ত দক্ষিণে যে পথ পরে সম্প্রসারিত করা হয়, সেটি পুরোপুরিই উড়াল পথে হয়। এই উড়ালপথটি আদিগঙ্গার পাশে ও আদিগঙ্গার উপরে অবস্থিত। এই সম্প্রসারিত অংশের ছয়টি স্টেশনের মধ্যে পাঁচটিই উড়ালপথে অবস্থিত। এই লাইনটি আদিগঙ্গার উপর থামের উপর অবস্থিত। সমাজকর্মীদের মতে, আদিগঙ্গার উপর এই নির্মাণকাজ আদিগঙ্গার শুকিয়ে যাওয়াকে ত্বরান্বিত করবে।
কলকাতার নাগরিকেরা একাধিক উপায়ে আদিগঙ্গার পরিবেশ রক্ষায় তৎপর হয়েছেন। আদিগঙ্গার পুনরুজ্জীবনের জন্য বিভিন্ন পরিকল্পনা গৃহীত হয়েছে।
দারুল উলুম ইসলামিয়া রহমানিয়া হরিপুর
দারুল উলুম ইসলামিয়া রহমানিয়া হরিপুর পাকিস্তানের খাইবার পাখতুনখোয়া প্রদেশের একটি ধর্মীয় শিক্ষাপ্রতিষ্ঠান।
অবস্থান
দারুল উলুম ইসলামিয়া রহমানিয়া পাকিস্তানের খাইবার পাখতুনখোয়া প্রদেশের হরিপুরে অবস্থিত।
ইতিহাস
খাজা আবদুর রহমান চৌহরভী ১৯০২ সালে দারুল উলুম ইসলামিয়া রহমানিয়া একটি ছোট মাদ্রাসা হিসাবে প্রতিষ্ঠা করেন। এখন এটি হাজারা জেলা পর্যায়ে একটি বৃহৎ ইসলামী মাদ্রাসায় পরিণত হয়েছে। তার আন্তরিকতা ও নিষ্ঠা, উচ্চ সংকল্প ও উচ্চদৃষ্টির কারণে এই মাদ্রাসার সকল উন্নয়ন ও প্রসারণ, খ্যাতি ও জনপ্রিয়তা রয়েছে। তার মৃত্যুর পর এই মাদ্রাসা পরিচালনা করেন মাওলানা সৈয়দ আহমদ শাহ সিরিকোটি।
শিক্ষার্থী
বর্তমান পরিসংখ্যান অনুসারে এই মাদ্রাসার ছাত্রসংখ্যা প্রায় পাঁচ শতাধিক।
স্নাতক
দারুল উলূম ইসলামিয়া রহমানিয়া’র একশ বছরের ইতিহাসে স্নাতক সংখ্যা চার হাজারেরও বেশি। এর মধ্যে স্নাতক ডিগ্রিপ্রাপ্ত আলেমরাও রয়েছেন। রাজনৈতিক অঙ্গনে এবং স্বদেশের প্রতিরক্ষায়ও গুরুত্বপূর্ণ ভূমিকা পালন করেছে।
শিক্ষকবৃন্দ
প্রতিষ্ঠালগ্ন থেকেই এই মাদ্রাসায় দেশের অনেক প্রখ্যাত ইসলামি পণ্ডিত শিক্ষকতা করেছেন। তন্মধ্যে উল্লেখযোগ্য হলেন: কাজী আবদুল সোবহান (হরিপুর), মাওলানা খলিল-উর-রেহমান (সিকান্দারপুর), মুফতি সাইফ-উর-রেহমান (খালাবাত), মাওলানা জুবায়ের শাহ (আত্তক), মাওলানা আবদুল হাকিম কাদরী (লাহোর), মাওলানা আমির আলী শাহ (মনসেহরা)।
উমর মারভি
উমর মারভি বা মারুই (عمر مارئي), হল পাকিস্তানের সিন্ধু প্রদেশের একটি লোককাহিনী। কাহিনীটি গ্রামের মেয়ে মারভি ম্যারিইচ সর্ম্পকে, যে এক প্রতাপশালী রাজার প্রস্তাব ফিরিয়ে দিয়েছিল এবং কীভাবে রাজপ্রাসাদের রানী হিসাবে বসবাস করার প্রলোভনকে জয় করে তার গ্রামের সরল মানুষদের সাথে সাধারণ গ্রামীণ পরিবেশে থেকে গিয়েছিল সে সর্ম্পকে।
গল্পটি শাহ জো রিসালোতেও বর্নিত হয়েছে এবং পাকিস্তানের সিন্ধু প্রদেশের খ্যাতিমান সাতটি বিয়োগান্ত প্রেমের ঘটনার অংশ হয়ে রয়েছে। অন্য ছয়টি গল্প হলো সাসি পুনহুন, সোহনি মেহার, লিলান চানেসার, নূরী-জাম তামাচি, সোরাথ রায় দিয়াচ এবং মূমল রনো এগুলো সাধারণ ভাবে সিন্ধু প্রদেশের সিন্ধের সাত রানী কিংবা শাহ আবদুল লতিফ ভিট্টাইয়ের সাত নায়িকা হিসেবে পরিচিত।
লোকাচার
উমর মারভি গল্পে মারভি ছিল একজন থারি তরুনী যাকে অমরকোটের তদানীন্তন শাসক উমর অপহরন করেন এবং তার ‍রূপে মুগ্ধ হয়ে তাকে বিয়ে করতে চান। এই প্রস্তাব প্রত্যাখান করলে তাকে (মারভিকে) ঐতিহাসিক উমারকোট দূর্গে কয়েক বছরের জন্য অন্তরীন করা হয়। সাহসিকতার জন্য মারভিকে তার মাটি ও স্বদেশের জন্য ভালবাসার প্রতীক হিসেবে গন্য করা হয়।
হাজী ফজল-ই-রাজিক
হাজী ফজল-ই-রাজিক ছিলেন বুনের জেলার একজন পাকিস্তানি রাজনীতিবিদ, যিনি ১৯৭৭ এবং ১৯৮৮ থেকে ১৯৯০ সালে দুইবার পাকিস্তান জাতীয় পরিষদের সদস্য হিসেবে দায়িত্ব পালন করেন।
মুহাম্মদ কালিম
মুহাম্মদ কালিম বুরহান (জন্ম: ১ অক্টোবর, ১৯৮৫) পাকিস্তানের গুজরানওয়ালায় জন্মগ্রহণকারী বিশিষ্ট আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। দলে তিনি মূলতঃ উদ্বোধনী ব্যাটসম্যান হিসেবে খেলে থাকেন। ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিং করেন মুহাম্মদ কালিম।
খেলোয়াড়ী জীবন
২০১৫-১৭ মৌসুমের আইসিসি আন্তর্মহাদেশীয় কাপ প্রতিযোগিতায় ২১ জানুয়ারি, ২০১৬ তারিখে নেদারল্যান্ডসের বিপক্ষে তার প্রথম-শ্রেণীর ক্রিকেটে অভিষেক ঘটে। এরপর একই দলের বিপক্ষে ২৭ জানুয়ারি, ২০১৬ তারিখে আইসিসি বিশ্ব ক্রিকেট লীগ চ্যাম্পিয়নশীপে লিস্ট এ ক্রিকেটে অভিষিক্ত হন। এরপর ৩ ফেব্রুয়ারি, ২০১৬ তারিখে টুয়েন্টি২০ আন্তর্জাতিকে নেদারল্যান্ডসের বিপক্ষে অভিষেক ঘটে।
আদাইলতোন দোস সান্তোস দা সিলভা
আদাইলতোন দোস সান্তোস দা সিলভা (Adaílton; জন্ম: ৬ ডিসেম্বর ১৯৯০; আদাইলতোন নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
আদাইলতোন দোস সান্তোস দা সিলভা ১৯৯০ সালের ৬ই ডিসেম্বর তারিখে ব্রাজিলের কামাসারিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ছয়দুয়ার মহাবিদ্যালয়
ছয়দুয়ার মহাবিদ্যালয় আসামের শোণিতপুর জেলার গহপুর মহকুমার একটি পুরনো অগ্রণী শিক্ষাপ্রতিষ্ঠান৷ গহপুর নগরের নিচেয় কাষতে মহাবিদ্যালয়টি অবস্থিত৷
ইতিহাস
মহাবিদ্যালয়টি প্রথমে কেবল কলা শাখা নিয়ে ১৯৬৭ সালে প্রতিষ্ঠা করা হয়৷ পরবর্তীতে ১৯৮৭ সালে এখানে বিজ্ঞান বিভাগ চালু করা হয়৷
শিক্ষা
অন্যান্য পাঠ্যক্রমসমূহের মধ্যে রয়েছে:
বিভাগ
কলা:
বিজ্ঞান:
অধ্যক্ষ
ডঃ অঞ্জন কুমার ওজা (বর্তমান)
প্রণব কুমার বড়ুয়া
প্রণব কুমার বড়ুয়া (জন্ম ২৩ আগস্ট ১৯৩৪) একজন বাংলাদেশি অধ্যাপক ও শিক্ষাবিদ। শিক্ষায় বিশেষ অবদানের জন্য বাংলাদেশ সরকার তাকে ২০১৯ সালে একুশে পদক প্রদান করে। তিনি বাংলাদেশ আওয়ামী লীগের উপদেষ্টা পরিষদের একজন সদস্য হিসেবে দায়িত্ব পালন করছেন।
প্রারম্ভিক জীবন
প্রণব ১৯৩৪ সালের ২৩ আগস্ট চট্টগ্রাম জেলার রাউজান উপজেলার আবুরখীল গ্রামে জন্মগ্রহণ করেন। তিনি বাংলা সাহিত্য ও পালিতে এমএ ডিগ্রি অর্জন করেন। প্রথম শ্রেণীতে পেশাগত বিএড ডিগ্রি লাভ করার পর কলকাতা বিশ্ববিদ্যালয় থেকে পিএইচডি ডিগ্রি অর্জন করেন। এছাড়াও তিনি ধর্মীয় শিক্ষা যেমন পালি সূত্র, আদ্ধ্য, বিনয় আদ্ধ্য, অভিধর্ম আদ্ধ্যর ওপর ডিগ্রি অর্জন করেন।
কর্মজীবন
প্রণব শিক্ষক হিসেবে তার কর্মজীবন শুরু করেন। ৩৫ বছরের শিক্ষকতা জীবনে তিনি ঢাকা বিশ্ববিদ্যালয়ের পালি বিভাগে খন্ডকালীন অধ্যাপক হিসেবেও শিক্ষকতা করেছেন। কানুনগোপাড়া কলেজ, রাঙ্গুনিয়া কলেজ, অগ্রসর বালিকা মহাবিদ্যালয় এবং কুণ্ডেশ্বরী কলেজের অধ্যক্ষ হিসেবে দায়িত্ব পালন করেন। এছাড়া বিভিন্ন সময়ে সহকারী প্রধান শিক্ষক, উপাধ্যক্ষ হিসেবে দায়িত্ব পালন করেছেন। তিনি চট্টগ্রামে শিক্ষা বিস্তারে বিশেষ করে নারী শিক্ষা বিস্তারে গুরুত্বপূর্ণ ভূমিকা পালনের পাশাপাশি বেশ কিছু শিক্ষাপ্রতিষ্ঠান স্থাপন করেছেন।
গ্রন্থ
প্রণব কুমার বেশি কিছু গ্রন্থ লিখেছেন তার মধ্যে উল্লেখযোগ্য হল:
দাতার কৌর
মহারানী দাতার কৌর (জন্ম বিবি রাজ কৌর নাকাই ; (১৭৮৪ – ২০ জুন ১৮৩৮) ছিলেন শিখ সাম্রাজ্যের প্রতিষ্ঠাতা মহারাজা রঞ্জিত সিংয়ের রানী এবং সহধর্মিণী, এছাড়াও তিনি শিখ সাম্রাজ্যের উত্তরসূরি মহারাজা খড়ক সিং -এর মাতা  ছিলেন। বিবি রাজ কৌর বাহেরওয়াল কালানে শাসক নাকাই সর্দারদের পরিবারে জন্মগ্রহণ করেন। নাকাই মিসল রাজ্য সান্ধু জাটদের দ্বারা প্রতিষ্ঠিত হয়েছিল। তার পিতা ও মাতা ছিলেন যথাক্রমে নাকাই মিসলের তৃতীয় শাসক সর্দার রণ সিং নাকাই এবং সর্দারনি কারমো কৌর। রাজ কৌর ছিলেন তাদের সর্বকনিষ্ঠ এবং একমাত্র কন্যা। সর্দার রণ সিং নাকাই, সর্দার নাথা সিং (মৃত্যু ১৭৬৮) -এর নাতনী ছিলেন কিংবদন্তি হীরা সিং সান্ধু (১৭০৬-১৭৬৭) -এর ভাই। ১৭৪৮ সালে নাকাই মিসলের রাজত্বের প্রতিষ্ঠা হয়। তার তিন বড় ভাই ছিলেন সর্দার ভগবান সিং যিনি নাকাই মিসলের চতুর্থ শাসক ছিলেন, সর্দার জ্ঞান সিং যিনি নাকাইস এবং খাজান সিং যিনি পঞ্চম প্রধান হন।
১৮০১ সালে, তিনি রঞ্জিত সিংয়ের উত্তরাধিকারী খড়ক সিংকে জন্ম দেন। তিনি রাজ্যের শাসন বিষয়ে বিশেষ আগ্রহ দেখাতেন এবং মুলতানের যুদ্ধের সময় (১৮১৮) তার পুত্র খড়ক সিং-এর সাথে তিনিও সেনার নেতৃত্ব দেন দেন। তিনি ছিলেন মহারাজা নৌ নিহাল সিং (১৮২১-১৮৪০) এর ঠাকুমা এবং সর্দার কাহান সিং নাকাইয়ের পিসি। দাতার কৌর ১৮৩৮ সালের ২০ জুন শেখুপুরায় তার হাভেলিতে মারা যান।
তার সমাধি রাজকীয় বাগানে অবস্থিত ছিল যা বর্তমানে ইসলামিয়া কলেজ, সিভিল লাইনস, লাহোর মাঠের অংশ।
আলিপুরদুয়ার সরকারী প্রকৌশল ও ব্যবস্থাপনা মহাবিদ্যালয়
আলিপুরদুয়ার গভর্নমেন্ট ইঞ্জিনিয়ারিং অ্যান্ড ম্যানেজমেন্ট কলেজ হল পশ্চিমবঙ্গের আলিপুরদুয়ার শহরের একটি সরকারি প্রকৌশল ও ব্যবস্থাপনা মহাবিদ্যালয়। এটি ২০২৩ খ্রিস্টাব্দে পশ্চিমবঙ্গ সরকার কর্তৃক প্রতিষ্ঠিত হয়েছিল, যা আলিপুরদুয়ার জেলার প্রথম প্রকৌশল মহাবিদ্যালয়। প্রতিষ্ঠানটি পশ্চিমবঙ্গ সরকার দ্বারা নিয়ন্ত্রিত, পরিচালিত ও প্রশাসিত হয়।
ছেংতু হুয়াংছেং মসজিদ
ছেংতু হুয়াংছেং মসজিদ চীনের সিছুয়ান প্রদেশের ছেংতু চিংগাং শহরে অবস্থিত একটি মসজিদ। মসজিদটি সিচুয়ান প্রদেশের বৃহত্তম মসজিদ। দক্ষিণ-পশ্চিম চীনের অন্যতম মসজিদ।
নামকরণ
হুয়াংছেং শব্দের অর্থ প্রাসাদ প্রাচীর। সিচুয়ানের স্থানীয় ইতিহাস থেকে জানা যায় মসজিদটি একটি রাজবংশের প্রাসাদের নিকটে অবস্থিত। এই কারণে মসজিদের নাম হুয়াংছেং রাখা হয়।
আলিপুরদুয়ার সরকারী প্রকৌশল ও ব্যবস্থাপনা মহাবিদ্যালয়
শিক্ষাপ্রাঙ্গণ
আলিপুরদুয়ারের ১৮.৪৫ একর (৭.৪৭ হেক্টর) জুড়ে বিস্তৃত শিক্ষাপ্রাঙ্গণটি আলিপুরদুয়ার শহর থেকে ১৯ কিলোমিটার (১২ মাইল) পূর্বে ছিপরা গ্রামে অবস্থিত। এটি রায়ডাক নদীর পশ্চিমে তীরে ও ২৭ নং জাতীয় সড়কের উত্তর পার্শ্বে অবস্থিত। শিক্ষাপ্রাঙ্গণে একটি প্রশাসনিক ভবন, একটি একাডেমিক ভবন এবং ছেলেদের জন্য দুটি ও মেয়েদের জন্য একটি ছাত্রাবাস সহ তিনটি ছাত্রাবাস ভবন রয়েছে। প্রশাসনিক ভবনটি ১,৬৬৭ বর্গফুট ও একাডেমিক ভবনটি ৩,৪৪৭ বর্গফুট জুড়ে বিস্তৃত। তিনটি ছাত্রাবাস ভবনে সর্বমোট ৪৮০ জন শিক্ষার্থীর থাকার ব্যবস্থা রয়েছে।
একাডেমিক ও কর্মসূচি
আলিপুরদুয়ার গভর্নমেন্ট ইঞ্জিনিয়ারিং অ্যান্ড ম্যানেজমেন্ট কলেজ প্রকৌশল ও ব্যবস্থাপনা শাখায় পঠন-পাঠন ও ব্যাচেলর অব টেকনোলজি ডিগ্রি প্রদান করে। মহাবিদ্যালয়টি ৪টি প্রকৌশল পাঠ্যধারায় স্নাতক (বি.টেক.) উপাধি (বিশ্ববিদ্যালয়) প্রদান করে, পাঠ্যধারাগুলি হল কৃত্রিম বুদ্ধিমত্তা, কম্পিউটার সায়েন্স অ্যান্ড ইঞ্জিনিয়ারিং, ইলেকট্রিক্যাল ইঞ্জিনিয়ারিং, এবং ইলেকট্রনিক্স অ্যান্ড কমিউনিকেশন ইঞ্জিনিয়ারিং।
ছেংতু হুয়াংছেং মসজিদ
ইতিহাস
১৬ তম শতাব্দীতে মসজিদটি নির্মাণ করা হয়। ১৮৫৮ সালে প্রথম মসজিদটিকে পুননির্মাণ করা হয়। ১৯১৭ সালের যুদ্ধে মসজিদটি ব্যাপকভাবে ক্ষতিগ্রস্ত হয়। পরবর্তীতে আর্থিক সীমাবদ্ধতার কারণে মসজিদের আকার ৬,৬০০ বর্গমিটার থেকে কমে ৫,০০০ বর্গমিটার হয়। ১৯৯৮ সালের নভেম্বর থেকে মসজিদটি বর্তমান স্থানেই অবস্থান করছে।
স্থাপত্য
মসজিদটি আরবি, মিং, চিং স্থাপত্য শৈলীর সমন্বয়ে নির্মাণ করা হয়েছে। মসজিদে প্রবেশদ্বার প্রাচীর, দুইটি দরজা, গোসলখানা, অযুখানা, গ্রন্থাগার এবং প্রধান নামাজঘর আছে। গ্রন্থাগারে আরবি এবং চীনা ভাষায় রচিত ইসলামিক বই আছে। প্রথম গেটে মসজিদের নামযুক্ত একটি ট্যাবলেট রয়েছে। প্রথম দরজায় মসজিদের নামযুক্ত একটি ফলক আছে। দ্বিতীয় দরজায় চিং রাজবংশের শাসনকালের সময় তৈরি একটি ফলক আছে। ফলকে চারটি চীনা অক্ষর কাই তিয়ান গু জিয়াও (সর্বাধিক প্রাচীন ধর্ম) লেখা আছে।
ছেংতু পাতালরেলের থিয়েনফু চত্বর স্টেশন থেকে পশ্চিমে হেঁটে যাওয়া যাবে এমন দূরত্বে মসজিদটি অবস্থিত।
কার্যক্রম
মসজিদটিতে সিচুয়ান প্রদেশের ইসলামিক সংঘের সদর দফতর আছে।
ভ্লাদিমির লেনিন
ভ্লাদিমির ইলিচ উলিয়ানভ (Владимир Ильич Ульянов, ) ওরফে লেনিন (Ленин; Lenin) (জীবনকাল: এপ্রিল ২২ ১৮৭০ – জানুয়ারি ২১, ১৯২৪) একজন মার্কসবাদী রুশ বিপ্লবী এবং কমিউনিস্ট রাজনীতিবিদ ছিলেন। লেনিন অক্টোবার বিপ্লবের বলশেভিকদের প্রধান নেতা ছিলেন। তিনি ১৯১৭ থেকে ১৯২৪ পর্যন্ত সোভিয়েত রাশিয়ার রাষ্ট্রপ্রধান এবং ১৯২২ থেকে ১৯২৪ সাল পর্যন্ত সোভিয়েত ইউনিয়নের সর্বাধিনায়ক ছিলেন। তার প্রশাসনের অধীনে, রাশিয়া এবং তারপরে বৃহত্তর সোভিয়েত ইউনিয়ন কমিউনিস্ট পার্টি দ্বারা পরিচালিত একদলীয় সাম্যবাদী রাষ্ট্র হয়ে ওঠে। আদর্শগতভাবে একজন সমাজতান্ত্রিক হয়ে তিনি মার্কসবাদের একটি বৈচিত্র্যপূর্ণ বিকাশ করেছিলেন যা "লেনিনবাদ" নামে পরিচিত। তার ধারণাগুলি মরণোত্তরভাবে মার্কসবাদ-লেনিনবাদ হিসাবে সংজ্ঞায়িত হয়েছিল।
লেনিনকে বিংশ শতকের অন্যতম প্রধান ঐতিহাসিক ব্যক্তিত্ব হিসেবে বিবেচনা করা হয়। বিংশ শতাব্দীর অন্যতম গুরুত্বপূর্ণ এবং প্রভাবশালী ব্যক্তিত্বের ব্যাপকভাবে বিবেচিত হয়েও, লেনিন ১৯৯১ সালে বিলোপ হওয়া অবধি সোভিয়েত ইউনিয়নের অভ্যন্তরে মরণোত্তরকালীন এক পরিব্যাপ্ত সাংস্কৃতিক ব্যক্তিত্বের বিষয় ছিলেন। তাকে সোভিয়েত ইউনিয়নের জাতির জনক হিসাবে গণ্য করা হতো। তিনি মার্কসবাদ-লেনিনবাদের পিছনের আদর্শিক ব্যক্তিত্ব হয়ে উঠেছিলেন এবং এভাবে আন্তর্জাতিক কমিউনিস্ট আন্দোলনের উপর একটি লক্ষণীয় প্রভাব ফেলেছিলেন। বিতর্কিত এবং অত্যন্ত বিভাজক ঐতিহাসিক ব্যক্তিত্ব হিসেবে লেনিনকে তার সমর্থকরা সমাজতন্ত্র এবং শ্রমিক শ্রেণির চ্যাম্পিয়ন হিসাবে দেখেন, অন্যদিকে বাম এবং ডান উভয় দিকের সমালোচকরা তাকে একটি কর্তৃত্ববাদী শাসনের প্রতিষ্ঠাতা ও নেতা হিসাবে তার ভূমিকার উপর জোর দিয়েছিলেন। তথাপি সোভিয়েত ইউনিয়নের জনক হিসেবে তিনি বিশ্বব্যাপী সুপরিচিত। এছাড়া লেনিন আন্তর্জাতিক সাম্যবাদী আন্দোলনের অন্যতম প্রধান ব্যক্তিত্ব।
শৈশব: ১৮৭০–১৮৮৭
ভ্লাদিমির ইলিচ লেনিন ১৮৭০ সালে ২২শে এপ্রিল জার শাসিত রাশিয়ার সিমবির্স্ক শহরে জন্মগ্রহণ করেন। তার প্রকৃত নাম ছিল ভ্লাদিমির ইলিচ উলিয়ানভ। ভোলগা নদীর তীরবর্তী সিমবির্স্ক নামক ছোট শহরটি রাজধানী সেন্ট পিটার্সবার্গ থেকে ১,৫০০ মাইল দুরত্বে অবস্থিত ছিল। ভ্লাদিমির ইলিচ-এর পিতা ল্যা নিকোলয়েভিচ্ উলিয়ানভ ছিলেন একজন বিদ্যালয় পরিদর্শক এবং গণতন্ত্রবাদ-এর কট্টর সমর্থক। তার মা মারিয়া আলেক্সান্ড্রাভনা উলিয়ানভা ছিলেন এক প্রথিতযশা চিকিৎসকের বিদুষী কন্যা এবং একজন বিশিষ্ট শিক্ষিকা। পিতামাতা-র বিচার বিবেচনা, লেনিন এবং তার ভাইবোনদের মধ্যে গভীর ভাবে প্রভাব বিস্তার করেছিল। তার দাদা আলেক্সান্ডারকে জার হত্যার ষড়যন্ত্রের অপরাধে ফাঁসি দেওয়া হয়। বিপ্লবী অ্যানা ইলিচনিনা ছিলেন লেনিন-এর বোন এবং সহযোদ্ধা।
স্লটারহাউজ-ফাইভ
থাম্ব স্লটারহাউজ-ফাইভ, অর দ্য চিলড্রেন্‌স ক্রুসেড: আ ডিউটি-ড্যান্স উইথ ডেথ (ইংরেজি ভাষায়: Slaughterhouse-Five, or The Children's Crusade: A Duty-Dance With Death) বিখ্যাত মার্কিন সাহিত্যিক কুর্ট ভনেগাট রচিত বিজ্ঞান কল্পকাহিনীমূলক উপন্যাস। এতে মানুষের জীবনের অর্থ ও জীবদ্দশায় তার অবস্থাকে বিজ্ঞান কল্পকাহিনীর মাধ্যমে ব্যাখ্যা করা হয়েছে, এক্ষেত্রে মুখ্যচরিত্রের সময় পরিভ্রমণকে কাহিনী-যন্ত্র হিসেবে ব্যবহার করা হয়েছে। মুখ্যচরিত্র বিলি পিলগ্রিম সময়ের বাঁধন ভেঙে আলগা হয়ে পড়ে এবং দ্বিতীয় বিশ্বযুদ্ধে ড্রেসডেন বোমাবর্ষণ ও তার পরের ঘটনাগুলোর মাধ্যমে তার জীবনের অর্থের সাথে তাল মেলানোর চেষ্টা করে।
ভ্লাদিমির লেনিন
শৈশব: ১৮৭০–১৮৮৭
১৮৮৬ সালের জানুয়ারিতে, যখন লেনিন ১৫ বছর বয়সে ছিলেন, তখন তার পিতা মস্তিষ্কের রক্তক্ষরণে মারা গিয়েছিলেন। পিতৃ বিয়োগ হলে তার মায়ের উপর সংসারের যাবতীয় দায়িত্ব এসে পড়ে। পরবর্তীকালে তিনি ঈশ্বরের প্রতি তার বিশ্বাসকে ত্যাগ করেছিলেন। সাম্মানিক স্নাতক ডিগ্রি লাভ করে ১৮৮৭ সালে লেনিন কাজান বিশ্ববিদ্যালয়ের আইন বিভাগে ভর্তি হন।
স্লটারহাউজ-ফাইভ
চলচ্চিত্র ও মঞ্চে
১৯৭২ সালে এই উপন্যাসের উপর ভিত্তি করে একটি চলচ্চিত্র নির্মিত হয় যার নামও ছিল স্লটারহাউজ-ফাইভ। সমালোচকদের কাছে প্রশংসিত হলেও ছবিটি খুব বেশি জনপ্রিয় হয়নি। এই সিনেমা কান চলচ্চিত্র উৎসবে Prix du Jury পুরস্কার অর্জন করে এবং পাশাপাশি স্যাটার্ন অ্যাওয়ার্ড ও হুগো অ্যাওয়ার্ড লাভ করে। ভনেগাট ছবিটির বিপুল প্রশংসা করেন।
ভ্লাদিমির লেনিন
বিশ্ববিদ্যালয় এবং রাজনৈতিক বিপ্লবীকরণ: ১৮৮৭-১৮৯৩
১৮৮৭ সালের আগস্টে কাজান বিশ্ববিদ্যালয়ে প্রবেশের পরে লেনিন পাশের একটি ফ্ল্যাটে চলে যান। শীঘ্রই ছাত্রদের বিপ্লবী আন্দোলনে নেতৃত্ব দেওয়ায় বিশ্ববিদ্যালয় কর্তৃপক্ষ তাকে বহিস্কার করে এবং স্বরাষ্ট্র বিষয়ক মন্ত্রণালয় তাকে তার পরিবারের কোকুশকিনো এস্টেটে নির্বাসিত করে। সেখানে তিনি নিরলসভাবে পড়েন, নিকোলাই চের্নিশেভস্কির ১৮৬৩-এর বিপ্লবপন্থী উপন্যাস হোয়াট ইজ টু বি ডান-এর মুগ্ধ হন।
স্লটারহাউজ-ফাইভ
চলচ্চিত্র ও মঞ্চে
১৯৯৬ সালে এ থেকে মঞ্চে নাটক হয়। ইলিনয়ের শিকাগোতে এই নাটক মঞ্চায়িত হয়। পরবর্তীতে নিউ ইয়র্ক ও টেক্সাসের ডালাসেও এই নাটক মঞ্চায়িত হয়।
ভ্লাদিমির লেনিন
প্রাথমিক সক্রিয়তা এবং কারাবাস: ১৮৯৩ - ১৯০০
১৮৯৩-এর শেষের দিকে, লেনিন সেন্ট পিটার্সবার্গে চলে আসেন। শীঘ্রই সেখানকার মার্কসবাদীদের অবিসংবাদী নেতা হিসাবে প্রতিষ্ঠা লাভ করেন। এখানেই লেনিন ক্রুপস্কায়া-র সাথে পরিচিত হন। ক্রুপস্কায়া শ্রমিক এবং কৃষক দের মধ্যে সাম্যবাদ এবং বিপ্লবী আদর্শের প্রচারে ব্রতী ছিলেন। ১৮৯৫ সালের ডিসেম্বরে লেনিন সমেত পার্টির বৃহৎ অংশই গ্রেফতার হয়। "রাবোচেয়ে দেলো " (শ্রমিক আদর্শ) পত্রিকার প্রথম যে সংখ্যাটা লেনিন ও তার সহকর্মীরা প্রস্তুত করেছিলেন, তা হস্তগত করে পুলিশ। ভ্লাদিমিরকে রাখা হয় পিটাসবুর্গ জেলে। একক কক্ষে কাটান ১৪ মাসেরও বেশি, কিন্তু জেলের গরাদের আড়ালে থেকেও বিপ্লবী ক্রিয়াকলাপ তার থামেনি। বাইরের মুক্ত কমরেড দের সঙ্গে যোগাযোগ রাখতেন, চিঠি, পুস্তিকা লিখে তা বাইরে পাঠাতেন। জেলে বসেই লিখে ফেলেন মার্কসবাদী পার্টির প্রথম খসড়া কর্মসূচী। বিপ্লবী দলিলপত্রে লেনিন লিখতেন বই ও পত্রপত্রিকার লাইনের ফাঁকে ফাঁকে দুধ দিয়ে। এমনিতে তা চোখে পড়তো না। কিন্তু কাগজটা আগুনে গরম করলেই তা বেশ ফুটে উঠত। বিপ্লবী রা এই পদ্ধতিতে প্রায়ই পত্রালাপ চালাতেন। রুটি দিয়ে দোয়াত বানাতেন লেনিন, তাতে দুধ থাকত - কালির কাজ করত দুধ। পরিদর্শক এলেই সেটি তিনি সঙ্গে সঙ্গে গিলে ফেলতেন। তার একটি পত্রে লেনিন পরিহাস করে বলেছিলেন "ছয়টি দোয়াত আজ খাওয়া গেল"।
১৮৯৭ সালে তাকে পূর্ব সাইবেরিয়ার এক নির্জন স্থানে নির্বাসিত করা হয়। কিছুদিনের মধ্যে ক্রুপস্কায়াকেও সেখানে নির্বাসিত করা হয়। পরবর্তীকালে তাদের বিবাহ সম্পন্ন হয়। নির্বাসনে থাকাকালীন লেনিন ৩০টি পুস্তক রচনা করেছিলেন। যার মধ্যে অন্যতম ছিল রাশিয়ায় পুঁজিবাদের বিকাশ, যা মার্কসবাদী দর্শনের উপর ভিত্তি করে রাশিয়ার অর্থনীতি সম্বন্ধে বিচার বিশ্লেষণ করেছিল। এই সময়েই তিনি রাশিয়ার শোষিত শ্রমিক এবং সর্বহারা গোষ্ঠীকে নিয়ে একটি দল গঠনে উদ্যোগী হন।
১৯০৫ এবং এর পরবর্তী বিপ্লব: ১৯০৫–১৯১৪
১৯০৫ সালের জানুয়ারিতে সেন্ট পিটার্সবার্গে বিক্ষোভকারীদের রক্তাক্ত রবিবার গণহত্যা রাশিয়ান সাম্রাজ্যে এক গণউত্তেজনার জন্ম দেয় যা ১৯০৫ সালের বিপ্লব নামে পরিচিত । লেনিন সহিংস বিদ্রোহকে উৎসাহিত করে বলশেভিকদের এই ঘটনাগুলিতে আরও বৃহত্তর ভূমিকা গ্রহণের আহ্বান জানান।
১৯১০ সালের আগস্টে লেনিন কোপেনহেগেনে দ্বিতীয় আন্তর্জাতিকের অষ্টম কংগ্রেসে আরএসডিএলপির প্রতিনিধি হিসাবে অংশ নিয়েছিলেন; মায়ের সাথে স্টকহোমে ছুটি কাটিয়ে তিনি সেখানে গিয়েছিলেন। তার স্ত্রী এবং বোনদের নিয়ে তিনি তারপর ফ্রান্সে চলে এসে প্রথমে বোম্বন এবং পরে প্যারিসে স্থায়ী হন।
প্রথম বিশ্বযুদ্ধ: ১৯১৪–১৯১৭
প্রথম বিশ্বযুদ্ধ শুরু হওয়ার সময়ে লেনিন গ্যালিসিয়ায় ছিলেন। যুদ্ধটি অস্ট্রো-হাঙ্গেরিয়ান সাম্রাজ্যের বিরুদ্ধে রাশিয়ান সাম্রাজ্যের ফাঁদ খনন করেছিল এবং তার রাশিয়ার নাগরিকত্বের কারণে লেনিনকে জার বিরোধী কার্যকলাপের শংসাপত্রের ব্যাখ্যা না দেওয়া পর্যন্ত তাকে গ্রেপ্তার করা হয়েছিল এবং কয়েকদিনের জন্য কারাগারে বন্দী করা হয়েছিল। লেনিন এবং তার স্ত্রী ১৯১৬ সালের ফেব্রুয়ারিতে জুরিখে স্থানান্তরিত হওয়ার আগে বার্নে ফিরে আসেন।
১৯১৭ সালের সেপ্টেম্বরে লেনিন সাম্রাজ্যবাদ, পুঁজিবাদের সর্বোচ্চ পর্যায় প্রকাশ করেন, এই বই যুক্তি দিয়েছিল যে সাম্রাজ্যবাদ একচেটিয়া পুঁজিবাদের একটি উৎপাদন, যেহেতু পুঁজিপতিরা কম মজুরি এবং সস্তা কাঁচামালের জন্য বিভিন্ন নতুন অঞ্চলগুলিতে ব্যবসা প্রসারিত করে তাদের লাভ বাড়ানোর চেষ্টা করেছিলেন। তিনি বিশ্বাস করেছিলেন যে সাম্রাজ্যবাদে প্রতিযোগিতা ও সংঘাত বৃদ্ধি পাবে এবং সর্বহারা শ্রেণীর বিপ্লব ও সমাজতন্ত্র প্রতিষ্ঠিত না হওয়া পর্যন্ত সাম্রাজ্যবাদী শক্তির মধ্যে যুদ্ধ অব্যাহত থাকবে।
অক্টোবর বিপ্লব: ১৯১৭
অক্টোবরে, সামরিক বিপ্লবী কমিটি (এমআরসি) কে পেট্রোগ্রাদের মূল পরিবহন, যোগাযোগ, মুদ্রণ এবং সেবাসংস্থার চক্রগুলির নিয়ন্ত্রণ নেওয়ার আদেশ দেওয়া হয়েছিল এবং রক্তপাত ছাড়াই এটি করা সম্ভব হয়েছিল। বলশেভিকরা শীতকালীন প্রাসাদে সরকারকে ঘেরাও করে এবং তা পরাভূত করে এবং বলশেভিকরা সমুদ্র সৈকত দ্বারা নিয়ন্ত্রিত ক্রুজার অরোরা ভবনে গুলি চালানোর পরে তার মন্ত্রীদের গ্রেপ্তার করে। বিদ্রোহের সময়, লেনিন পেট্রোগ্রাদ সোভিয়েতের কাছে একটি বক্তব্য দিয়ে ঘোষণা করেছিলেন যে অস্থায়ী সরকারকে ক্ষমতাচ্যুত করা হয়েছে। বলশেভিকরা একটি নতুন সরকার, পিপলস কমিসারস কাউন্সিল বা "সোভনারকোম" গঠনের ঘোষণা দিয়েছিল।
তাতার উইকিপিডিয়া
তাতার উইকিপিডিয়া (Татар Википедиясе) হচ্ছে অনলাইন বিশ্বকোষ উইকিপিডিয়ার তাতার ভাষার সংস্করণ। ২০০৩-এর সেপ্টেম্বর মাসে যাত্রা শুরু হয় এই উইকিপিডিয়ার এবং September 2023 পর্যন্ত এর নিবন্ধ সংখ্যা টি। September 2023 পর্যন্ত, এই উইকিপিডিয়ায় 0 জন ব্যবহারকারী, 0 জন প্রশাসক, 0টি ফাইল আছে।
গুজরাত বিধানসভা
গুজরাত বিধানসভা বা গুজরাত বিধানসভা হ'ল রাজ্যর রাজধানী গান্ধিনগরে অবস্থিত ভারতের গুজরাত রাজ্যের এককক্ষ বিশিষ্ট আইনসভা। বর্তমানে বিধানসভার ১৮২ জন সদস্য একক সদস্যের নির্বাচনী এলাকা (আসন) থেকে সরাসরি নির্বাচিত হন। এর মেয়াদ ৫ বছর, যদি না এর আগে একে ভেঙ্গে দেয়া হয়। ১৩ টি নির্বাচনী অঞ্চল বিভিন্ন গোত্রের জন্য এবং ২৭ টি আসন উপজাতিদের জন্য সংরক্ষিত। সংখ্যাগরিষ্ঠ দলীয় গোষ্ঠী থেকে বা এর বিশিষ্ট সদস্যদের একটি জোটের মন্ত্রিসভা কর্তৃক, রাজ্যের নির্বাহী নাম গুজরাত সরকার গঠিত হয়।
অতো রেনে কাস্তিলো
অতো রেনে কাস্তিলো (Otto Rene Kastillo) (২৫ এপ্রিল ১৯৩৪ – ২৩ মার্চ ১৯৬৭) একজন গুয়াতেমালান কবি ও বিপ্লবী। তিনি গুয়াতেমালার ফ্যাসিবিরোধী আন্দোলনে যোগ দিয়ে শহীদ হয়েছিলেন।
ব্যক্তিগত জীবন
কবি অতো রেনে কাস্তিলো গুয়াতেমালার কোয়েতজালতেনাংগোতে ১৯৩৪ সালে এক মধ্যবিত্ত পরিবারে জন্মগ্রহণ করেন। হাইস্কুলে পড়াকালীন প্রগতিশীল রাজনীতিতে আকৃষ্ট হন। জানা যায় অতো গুয়াতেমালায় থাকাকালীন বিবাহ করেননি কিন্তু পূর্ব জার্মানি তে থাকার সময় তার দুটি পুত্র সন্তান হয়।
রাজনীতি
আমেরিকার গোয়েন্দা সংস্থা সেন্ট্রাল ইন্টেলিজেন্স এজেন্সির সাহায্যে ঘটা প্রাসাদ বিপ্লবে গুয়াতেমালায় জ্যাকোবো আরবেঞ্জ পরিচালিত গনতান্ত্রিক সরকার উৎখাত হলে তিনি এল সালভাদোর চলে যান ১৯৫৪ সালে। ১৯৬৬ সালে তিনি স্বদেশে ফেরেন এবং ফ্যাসিবাদ বিরোধী বিপ্লবী গেরিলা বাহিনী 'রিবেল আর্মড ফোর্স' এ যোগ দেন। এই বাহিনী শিক্ষা ও পরিকল্পনা বিভাগের প্রধান ছিলেন তিনি। সিয়েরা দে লাস মিনাস অঞ্চলে ও জাকাপা পার্বত্য এলাকায় কিছু সফল গেরিলা যুদ্ধে নেতৃত্ব দেন তিনি।
মৃত্যু
গুয়াতেমালান সেনাবাহিনীর হাতে তিনি ও তার সাথী নোরা পেইজ কারকামো ধরা পড়েন। ধরা পড়ার পর তাদের জাকাপা বন্দীশালায় রাখা হয়। কয়েকদিন অত্যাচারের পর তাকে জাকাপাতে জীবন্ত পুড়িয়ে হত্যা করা হয়।
সাহিত্য
এল সালভাদোরে কবি রক ডালটনের সাথে তার আলাপ হয় এবং সাহিত্য ও কবিতা চক্র গড়ে ওঠে। সেদেশের তরুন উঠতি কবি সাহিত্যিকদের কাছের মানুষ হয়ে ওঠেন অতো রেনে কাস্তিলো। এরপর তিনি বিভিন্ন দেশে ঘুরেছেন। পূর্ব জার্মানির লাইপজিগ বিশ্ববিদ্যালয়ে পড়াশোনা করেছেন। সেখান থেকে মাস্টার ডিগ্রী অর্জন করেন। কাস্তিলোর জীবদ্দশাতে, ১৯৬০ সালে তার লেখার দুটি সংকলন প্রকাশিত হয়। সে দুটি হল 'পোয়েমা তেকুন উমান' ও 'ভ্যমনস প্যাট্রিয়া আ ক্যামিনার'। তার লেখা কবিতা পৃথিবীর বিভিন্ন ভাষায় অনূদিত হয়েছে।
মার্ক্সীয় নারীবাদ
মার্ক্সীয় নারীবাদ হচ্ছে এক ধরনের নারীবাদ যা পুঁজিবাদ এবং ব্যক্তিমালিকানার ব্যবস্থায় নারী কীভাবে নির্যাতিত হচ্ছে তা তদন্ত ও ব্যাখ্যা করার চেষ্টা করে। মার্ক্সীয় নারীবাদীদের মতে, নারীর স্বাধীনতা কেবল বর্তমান পুঁজিবাদী অর্থনীতির আমূলক সংস্কারমূলক পুনর্গঠনের দ্বারাই সম্ভব, যেই পুঁজিবাদী অর্থনীতিতে নারীর বেশিরভাগ শ্রমেরই ক্ষতিপূরণ হয় না।
অর্জন এবং আন্দোলন
প্রতিবাদের প্রকৃতি এবং সামাজিক পরিবর্তনের উৎসাহদানে কাজ করার ক্ষমতার কারণে মার্ক্সীয় নারীবাদীরা তাদেরকে গুরুত্বপূর্ণ আন্দোলনে জড়িত হয়েছে। তাদের বিতর্কিত সমর্থন প্রায়ই তাদেরকে সমালোচনার মুখে পতিত করেছে। মার্ক্সীয় নারীবাদীরা পুঁজিবাদকে এমনভাবে চ্যালেঞ্জ করেছে যার ফলে একটা নতুন আলোচনার সূচনা ঘটেছে এবং তা নারীদের মর্যাদাকে একটি নতুন স্থানে নিয়ে গেছে। এই নারীরা ইতিহাস জুড়েই বিভিন্নভাবে আধিপত্যবাদী পুঁজিবাদের বিরুদ্ধে সংগ্রাম করেছে, যা নারীমুক্তি অর্জনের জন্য সর্বাপেখা ভালো উপায় সম্পর্কে তাদের বিভিন্ন দৃষ্টিভঙ্গির পরিচায়ক।
গৃহকর্মের মজুরি
মার্ক্সীয় নারীবাদ অনুসারে নারীর শোষিত হবার সবচেয়ে গুরুত্বপূর্ণ উৎস্যটি হল নারীদের উৎপাদনশীল শ্রমবর্জিত হওয়া। তাই কয়েকজন মার্ক্সীয় নারীবাদী মজুরিভিত্তিক পুঁজিবাদী অর্থনীতিতে গৃহকর্মকে অন্তর্ভুক্ত করার জন্য আন্দোলন করেছেন। শারলট পারকিনস গিলম্যানের (১৮৯৮) সহ আরও কিছু সমাজতান্ত্রিকের লেখায় ক্ষতিপূরণযোগ্য পুনরুৎপাদনশীল শ্রম তৈরির ধারণা উপস্থিত আছে। তারা বলেন, ব্যক্তিমালাধীন ক্ষেত্রে কাজ করার ফলে নারীর শোষণ শুরু হয়েছে। গিলম্যান বলেন, রাষ্ট্রায়ত্ত মালিকানার ক্ষেত্রে এদের কাজের স্থানের ব্যবস্থা করলে, এদের কাজকে স্বীকৃতি দান করলে, এবং মূল্যায়িত করলে নারীর অবস্থার উন্নয়ন ঘটবে।
সম্ভবত, ক্ষতিপূরণযোগ্য পুনরুৎপাদনশীল শ্রমের সব থেকে উল্লেখযোগ্য প্রচারণা হচ্ছে আন্তর্জাতিক গৃহকর্মের বিনিময়ে শ্রম প্রচারণা। এটি ১৯৭২ সালে ইতালিতে ইন্টারন্যাশনাল ফেমিনিস্ট কালেক্টিভ কর্তৃক চালু হয়। সেলমা জেমস, মারিয়ারোসা ডালা কস্টা , ব্রিজেট গাল্টিয়ার এবং সিলভিয়া ফেডেরিচি এসময় একাডেমিক এবং পাবলিক ডোমেইনে প্রচুর পরিমাণে লেখা প্রকাশ করেন। যদিও এই প্রচারণা ইতালিতে একটি ছোট দল নিয়ে শুরু হয়েছিল, আন্তর্জাতিক পর্যায়ে এই প্রচারণা সফল হয়। ফেডেরিচির সহায়তায় গৃহকর্মের বিনিময়ে মজুরির একটি শাখা নিউ ইয়র্ক এর ব্রুকলিনেও চালু হয়। হেইডি হার্টম্যান স্বীকার করেন (১৯৮১) এই আন্দোলনগুলো শেষপর্যন্ত ব্যর্থতায় পর্যবসিত হয়, কিন্তু তারপরও এটি গৃহকর্মের মূল্য এবং অর্থনীতির সাথে এর সম্পর্কের ব্যাপারে একটি মূল্যবান আলোচনা তৈরি করে।
পুনরুৎপাদন শ্রমের দায়িত্ব ভাগ করে নেয়া
মার্ক্সীয় নারীবাদীগণ আরেকটি সমাধানের প্রস্তাব করেন, যা নারীদের বাধ্যতামূলক ভাবে পুনরুৎপাদনশীল শ্রমের সাথে সম্পর্কিত। গতানুগতিক মার্ক্সীয় নারীবাদী আন্দোলন যেমন গৃহশ্রমের বিনিময়ে মজুরি প্রচারণা এর সমালোচনায় হেইডি হার্টম্যান বলেন, "এই প্রচেষ্টাগুলোতে নারীর সাথে পুরুষের সম্পর্কের দিকে না গিয়ে নারীর সাথে অর্থনৈতিক ব্যবস্থার সম্পর্ক নিয়ে আলোচনা করে, যেখানে এটাই ধরে নেয়া হয় যে নারীর সাথে পুরুষের সম্পর্ককে নারীর সাথে অর্থনৈতিক ব্যবস্থার সম্পর্কের দ্বারাই ব্যাখ্যা করা যায়।" হার্টম্যান (১৯৮১) মনে করেন যে, গতানুগতিক আলোচনা নারী হিসেবে নারীর শোষণকে এড়িয়ে গেছে, আর তার চেয়ে বরং পুঁজিবাদী ব্যবস্থার সদস্য হিসেবে নারীর শোষণের দিকেই এটি মনোনিবেশ করেছে।